section_heading: Prije Drugoga svjetskog rata
paragraph_text: Za svećenika je zaređen 1917. godine u Budimpešti i uskoro je postao viši svećenik u zagrebačkoj luteranskoj kongregaciji. Imenovan je prvim biskupom Evangelističke Crkve u Kraljevini Jugoslaviji 1931. godine.Geiger, 1997., str. 328. Tako je pod upravu dobio 71 crkvenu općinu i 65 podružnica.Crkvene općine: Zagreb. Evangelistička (Luteranska) Crkva u Republici Hrvatskoj]. Pristupljeno 25. travnja 2014. Popp je bio pripadnik Kulturbunda još prije početka Drugoga svjetskog rata. Popp je propovijedao na hrvatskom, njemačkom i mađarskom jeziku diljem Jugoslavije. Kao predstavnik kralja Aleksandra, kojem je bio politički savjetnik i blizak prijatelj, proputovao je mnogim europskim državama i smatrao je da se kao vjerski predstavnik treba baviti bitnim političkim pitanjima. Zagovarao je suživot između katolika, pravoslavaca, muslimana i protestanata u Jugoslaviji. Po svojim osobnostima ostao je skroman i jednostavan čovjek.